# Sent Maurici de Lestapèl

Sent Maurici de Lestapèl$^,$ o Sent Maurici de l'Estapèl (Saint-Maurice-de-Lestapel en francés) es una comuna agenesa situada dins lo departament d'Òut e Garona e la region de Novèla Aquitània, ancianament d'Aquitània.

## Geografia
### Perimètre del territòri

Comunas confrontantas de Sent Maurici de Lestapèl :
| Serinhac del Puègbodon per un qüadripunt | Montauriol | |
| Sigalars | | Lograta |
| Montvièlh | Molinet | Cancor |

## Toponimia

La prononciacion observada es [,semmaw'rise de ,lestapɛl], la qu'es recomandada es [,semmaw'risi de ,lestapɛl]. Las fòrmas ancianas son : ecclesia Sancti Mauricii prope Montem aurioli, en latin, en 1308, capella Sancti Mauricii, en latin, en 1326, r. Sancti Mauricii, en latin, en 1520, Saint Maurice d'Aurignac, près Castillonès, en francés, en 1597.

### Sent Maurici

Mauritius o Mauricius, nom latin, es lo cap de la legion tebana martirizat a Agaune en 286$^,$.
Segon Bénédicte Boyrie-Fénié, la fòrma del nom es segura : es Mauricius [e non pas Mauritius] pr'amor de la règla [kj] > [s], [tj] intervocalic > [z]. L'argument es sense valor, estant que coneissèm pas que lo nom francés recent e lo nom latin, que son convencionals. Lo nom occitan istoric es perdut. Per exemple, podèm trobar en Nauta Vinhana Sent Mauseris, emb [z] e pus près, [semmaw'rezi], donc Sent Mauresi, comuna de La Francesa, Tarn e Garona.

### Lestapèl

Lestapèl es un riu. Son nom foguèt ajustat al nom de la comuna en 1937. Bénédicte Boyrie-Fénié religa son nom al mot occitan tap e a sos derivats o diminutius tapet, taparlet, taparèl. Lo poèta occitan Ferdinand Costes, nascut a Molinet emplegava lo mot tapurlet. L'article masculin plural es les, prononciat [lej]. Bénédicte Boyrie-Fénié explica Lestapèl per les tapèls (equivalent a : les tapets) : lo riu seriá lo riu dels tapèls, prononciat [dejta'pɛl] o [dehta'pɛl].
N.B. L'article plural unic lei, per las e los, se tròba en Petita Gavachariá e a poscut s'espandir en Brageiragués. Lo passatge per l'article les [lej] es problematic dins l'explicacion de B. Boyrie-Fénié. Lo nom del riu es pas *Leitapèls. Les tapèls es una fòrma qu'a probablament jamai existit. L'evolucion seriá puslèu lo riu dels tapèls (avant la prononciacion dei tapèls) > lo riu d'Estapèl(s) > Estapèl > l'Estapèl > Lestapèl.

## Istòria

Lo 4 d'abril de 1972 Sent Maurici de Lestapèl foguèt annexat a Cancor. La comuna foguèt restablida lo 16 d'abril de 1979.

## Administracion

Lista dels cònsols successius :
| Periòde | Periòde | Identitat | Qualitat |
| 2020 | 2026 | Marie-Christine Biche | |
| 1995 | 2020 | Bernard Ricci | maçon |
| 1981 | 1995 | Lucien Constantin | |
| 1953 | 1981 | Roger Fort | |
| 1944 | 1953 | Jean Paul Auzelly | |
| 1943 | 1944 | André Brousse | |
| 1942 | 1943 | Jean Auzelly | |
| 1934 | 1942 | Fernand Papou | |
| 1922 | 1934 | Jean Rémi Bonnefin | |
| 1920 | 1922 | Fernand Delard | |
| 1903 | 1920 | Emile Dauta | |
| 1888 | 1903 | Antoine Girou | |
| 1884 | 1888 | Jean Rivière | |
| ? | 1884 | Jean Perry | |
| 1828 | 1858 | Aimé Charrié | |
| 1800 | 1828 | Antoine Charrié | |
| 1798 | 1800 | Antoine Lassaigne | |
| 1796 | 1798 | Antoine Charrié | |
| 1794 | 1796 | Jean Brugère | |
| 1792 | 1794 | Antoine Charrié | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Cancor; es ara del canton del Naut Agenés Perigòrd.

## Demografia

modificar « persona »  v · d · m 
Evolucion demografica Populacion comunala actuala (2013): 111, totala: 114 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 311 | 294 | 351 | 354 | 402 | 369 | 346 | 336 | 300 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 293 | 307 | 308 | 289 | 305 | 270 | 261 | 235 | 219 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 200 | 196 | 195 | 163 | 174 | 172 | 169 | 151 | 173 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 145 | 117 | | 85 | 83 | 102 | 107 | 107 | 108 112 |
| 2009 | 2010 |
| 108 112 | 112 116 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* en 1975, la comuna èra integrada a Cancor
* En 2018 la populacion èra de 104 abitants e la densitat èra de 13,35 ab/km².

## Veire tanben

* Comunas d'Òut e Garona

## Nòtas

* 1 2 3 4 5 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 243-244
* ↑ https://web.archive.org/web/20170602164253/http://www.locongres.org/oc/aplicacions/top-oc/topoc-recerca/
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 617
* ↑ Paul Burgan, André Lafon, Toponymie du Tarn-et-Garonne, Association Antonin Perbosc, 2006, p. 148
* ↑ INSEE. Historique des communes. Recèrca filtrada sul departament d’Òlt e Garona.
* ↑ http://www.annuaire-mairie.fr/ancien-maire-saint-maurice-de-lestapel.html
* Portau de Guiana